text: Udenlandsk bande er flyttet til Aabenraa
  03 januar 2015 kl. 07.04
  En bande der kalder sig United Tribuns Forever, har organiseret sig i Aabenraa.
  På gruppens facebookside fremgår det, at der både er en præsident og en sekretær i Aabenraa. Gruppen er kendt i Tyskland, hvor stifteren er sat i forbindelse med prostitution og menneskehandel. Det skriver JyskeVestkysten i dag
  United Tribuns Forever har flere afdelinger i Tyskland, hvor der har været flere konflikter med bl.a. Hells Angels.
  Ifølge avisen afviser United Tribuns Forever, at de er kriminelle. Gruppen kalder sig i stedet et broderskab, der har stor fokus på kampsport og bodybuilding.
  